**Upisnik trgovaca voćem i povrćem**

Ministarstvo poljoprivrede **vodi Upisnik trgovaca voćem i povrćem** u koji se imaju obvezu upisati svi trgovci koji *kupuju, prodaju, uvoze i izvoze voće i povrće* iz Priloga I. Dio IX i Dio XI Uredbe (EU) br. 1308/2013 Europskog Parlamenta i Vijeća.

Stoga, ukoliko se na tržište stavlja svježe voće i povrće, mora se upisati *u Upisnik trgovaca voćem i povrćem*.

Za upis u Upisnik, trgovci podnose zahtjev na obrascu iz Priloga I Pravilnika o upisu u Upisnik trgovaca voćem i povrćem („Narodne novine“ br. 111/14, 21/17).

Ispravno popunjen zahtjev potrebno je dostaviti na adresu Ministarstva poljoprivrede, Ulica grada Vukovara 78, 10000 Zagreb s naznakom "za upis u Upisnik trgovaca voćem i povrćem".

Od 1. rujna 2021. godine, u skladu s Uredbom o Tarifi upravnih pristojbi („Narodne novine“, br. 92/2021, 93/2021 i 95/2021), **ne plaća se upravna pristojba** prilikom podnošenja zahtjeva za upis, brisanje i izmjene u Upisniku te za izdavanje rješenja i potvrde o upisu u Upisnik trgovaca voćem i povrćem.